केरल में Coronavirus से 24 और लोगों की मौत, सामने आए संक्रमण के 5,457 नए मामले
केरल में मंगलवार को कोरोना वायरस संक्रमण से 24 और मरीजों की मौत के बाद इस बीमारी से जान गंवाने वालों की संख्या 1,376 पर पहुंच गई। वहीं, 5,457 नए मामले सामने आने के बाद कोविड-19 के कुल मरीजों की संख्या बढ़ कर 3,89,735 हो गयी।
तिरुवनंतपुरम: केरल में मंगलवार को कोरोना वायरस संक्रमण से 24 और मरीजों की मौत के बाद इस बीमारी से जान गंवाने वालों की संख्या 1,376 पर पहुंच गई। वहीं, 5,457 नए मामले सामने आने के बाद कोविड-19 के कुल मरीजों की संख्या बढ़ कर 3,89,735 हो गयी। स्वास्थ्य मंत्री के के शैलजा ने यह जानकारी दी। उन्होंने बताया कि नए मामलों में से 4,702 मरीज पहले से संक्रमित लोगों के संपर्क में आने से इससे पीड़ित हुए हैं और 88 मरीज यात्रा करके राज्य लौटे हैं लेकिन 607 मरीज कैसे संक्रमित हुए, इसका पता अभी नही चल पाया है। संक्रमित लोगों में 60 स्वास्थ्य कर्मी शामिल हैं।उन्होंने बताया कि राज्य में फिलहाल 92,161 मरीजों का इलाज चल रहा है और अब तक कुल 3,09,032 लोग संक्रमण मुक्त हो चुके हैं। शैलजा ने बताया कि त्रिशूर में कोविड-19 के सर्वाधिक 730, एर्नाकुलम में 716 और मलप्पुरम में 706 नए मामले सामने आए। वर्तमान में 2,83,150 लोगों के स्वास्थ्य पर नजर रखी जा रही है। इनमें से 21,587 लोग अस्पतालों में हैं।